2023 1 13
LT
Europos Sąjungos oficialusis leidinys
L 12/15
turėjo prekybos apsaugos priemonės, kiekiai buvo dideli (25).
Komisija taip pat patvirtino, kad plienui taikomos prekybos apsaugos priemonės turėjo panašų poveikį, kai jas nustatė trečiosios šalys.
Atrinkus 26 įvertintus atvejus (26), Komisija patvirtino, kad importas vidutiniškai sumažėjo 73 % ir kad paveiktas kiekis taip pat buvo svarbus (27).
Todėl trečiosioms šalims nustačius prekybos apsaugos priemones, eksporto kiekis į tas šalis sumažėjo, o tas eksportas, bent iš dalies, buvo nukreiptas į ES rinką.
(20)
Be to, dar vienas duomenų rinkinys, iš kurio matyti aiškus ryšys tarp didėjančio prekybos apsaugos priemonių skaičiaus trečiosiose šalyse ir padidėjusio importo į Sąjungos rinką, yra priešingos pagrindinių plieną eksportuojančių šalių eksporto į Sąjungą tendencijos, paaiškintos 3 konstatuojamojoje dalyje (28).
Atsižvelgiant į didelį trečiųjų šalių nustatytų prekybos apsaugos priemonių kiekį ir jų poveikį importo į priemonę taikančias šalis apimčiai (kaip išsamiai aprašyta 18 ir 19 konstatuojamosiose dalyse), ši tendencija patvirtina, kad jų galimybės eksportuoti į trečiąsias šalis buvo gerokai apribotos.
Todėl jie siekė šiuos papildomus kiekius (kuriems taip pat turėjo įtakos pertekliniai pajėgumai) parduoti patrauklioje Sąjungos rinkoje, todėl per tą patį laikotarpį importas į Sąjungos rinką nuolat didėjo gerokai sparčiau nei suvartojimas.
(21)
Šios tendencijos atsispindi toliau pateiktoje diagramoje (29).
(25) Šios priemonės turėjo įtakos maždaug 15 mln. tonų bendro importo, iš kurių tik šiek tiek daugiau nei 2 mln. tonų toliau patenka į rinką pradėjus taikyti priemones.
Išsamesnė informacija pateikiama prie bylos pridėto pranešimo 2 lentelėje.
(26) Žr. 2022 m. lapkričio 30 d. prie bylos pridėto pranešimo 3 lentelę.
(27) Kad būtų galima taikyti prekybos apsaugos priemonę, su kiekvienu tyrimu susiję kiekiai turi būti didesni už de minimis.
Be to, plienu paprastai prekiaujama gana dideliais kiekiais, kaip matyti iš ES prekybos apsaugos priemonių praktikos pavyzdžių ir atrinktų prekybos apsaugos priemonių kitose trečiosiose šalyse atvejų.
(28) Tiriamuoju laikotarpiu šioms šalims nuosekliai teko apie 75 % viso importo į Sąjungą.
(29) Šaltinis: dėl importo į Sąjungą – Eurostatas; dėl prekybos apsaugos priemonių – PPO, Integruotasis prekybos informacijos portalas (angl. Integrated Trade Intelligence Portal) (I-TIP).